Putki-Esko

Kotiseudulla vaikutti Putki-Esko, jonka nimi kertoi sekä ammatin että juomatavat.

Tunnettiin hetken aikaa myöskin Puujalkahirvenä, kun oli kaverinsa kanssa ajanut kännissä auton katolleen ojaan ja keksi sitten kääntää vahingon vakuutuspetokseksi. Tuhannen päissään kävivät kaverin kämpillä leikkaamassa hirventaljasta jalan jolla sitten tökkivät suoran rivin reikiä tielle auton taakse ja soittivat poliisit todistamaan hirvikolaria. Poliisi sitten paikan päälle saavuttuaan totesi, että taisi olla puujalkahirvi.

Jotenkin Putki-Esko kuitenkin ehti tilanteesta pakoon ja jäi kiinni vasta eksyttyään ajamaan ympyrää naapurin pellolle.